राष्ट्रीय आदिवासी नृत्य महोत्सव
राष्ट्रीय आदिवासी नृत्य महोत्सव छत्तीसगढ़ के सरकारी तौर पर भव्य रूप से मनाए जाने वाले त्योहारों में से एक है जिसमें कि न केवल भारत से प्रतिभागी सम्मिलित होते हैं बल्कि दुनिया भर में विविध जनजातीय समुदाय शामिल होते हैं और उनकी अपनी-अपनी भिन्न संस्कृति का एकत्रित रूप में जश्न मनाते हैं । यह छत्तीसगढ़ के पर्यटन और संस्कृति विभाग के तहत आयोजित किया जाता है। इस त्योहार का उद्देश्य आदिवासी समुदायों को एकजुट करना है और सभी के लिए उनकी समृद्ध संस्कृति के बारे में शिक्षित करने का अवसर प्रदान करता है। पहला राष्ट्रीय आदिवासी नृत्य महोत्सव 2019 में और दूसरा 2021 में आयोजित किया गया था। इसका तीसरा संस्करण 2022 में देखा गया था। 2022 के राष्ट्रीय आदिवासी नृत्य महोत्सव में छत्तीसगढ़ राज्य की सबले बढ़िया जनजाति का नृत्य आकर्षण का एक प्रमुख केन्द्र रहा है। इसके अलावा कई अन्य अन्तर्राष्ट्रीय कलाकारों ने अपनी प्रतिभा दिखाई जिसमें मंगोलिया के कलाकार अपनी पारम्परिक वेश भूषा में संगीत की तेज धुन पर ऊर्जा और उत्साह के साथ जोश से ओतप्रोत लयबद्ध नृत्य की प्रस्तुति की। इसी प्रकार का आकर्षण इंडोनेशिया के कलाकार रहे जो पारम्परिक रूप से भारत के निकट रहा है।